PATVIRTINTA

Skuodo rajono savivaldybės tarybos

2019 m. gegužės 24 d. sprendimu Nr. T10-104/T9-

**UŽDAROSIOS AKCINĖS BENDROVĖS „SKUODO VANDENYS“ 2018 METŲ VEIKLOS ATASKAITA**

1. **Bendra informacija apie bendrovę**

Skuodo vandenys – uždaroji akcinė bendrovė, įregistruota 1995 m. balandžio 5 d. reorganizavus Palangos valstybinę vandens tiekimo įmonę, atskyrus Skuodo barą. Bendrovė įregistruota valstybės įmonės Registrų centro Klaipėdos filiale kaip juridinis asmuo, turintis komercinį-ūkinį, finansinį, organizacinį ir teisinį savarankiškumą. Bendrovės steigėjas ir vienintelis akcininkas yra Skuodo rajono savivaldybė, atstovaujama Skuodo rajono savivaldybės tarybos. Bendrovės įstatinis kapitalas 4 098 177,34 Eur, kuris padalintas į 14 131 646 paprastąsias vardines 0,29 Eur nominalios vertės akcijas. Visos akcijos priklauso Skuodo rajono savivaldybei. UAB „Skuodo vandenys“ vadovaujasi Lietuvos Respublikos civiliniu kodeksu, Lietuvos Respublikos akcinių bendrovių įstatymu, Lietuvos Respublikos vandens, geriamojo vandens, geriamo vandens ir nuotekų tvarkymo įstatymais, kitais Lietuvos Respublikos įstatymais, taip pat UAB „Skuodo vandenys“ įstatais.

UAB „Skuodo vandenys“ pagrindinė veikla – vykdyti viešąjį vandens tiekimą savivaldybės (kelių savivaldybių) viešojo vandens tiekimo teritorijose. Užtikrinti geriamojo vandens tiekimą vartotojams naudojant reikalingas technines, organizacines, ekonomines, higienos ir aplinkosaugos priemones. Surinkti, transportuoti, išvalyti, apskaityti, ištirti išleidžiamas į aplinką nuotekas, sutvarkyti valymo metu susidariusį dumblą ir kitas atliekas. Prižiūrėti ir remontuoti lauko vamzdyną, skirti geriamajam vandeniui patiekti nuo jo paruošimo įrenginių iki vartotojo įvado. Užsiimti vandens statinių statyba, vandentiekio šildymo ir oro kondicionavimo sistemų įrengimu ir krovinių vežimu keliais. Bendrovė pagal panaudos sutartį eksploatuoja Skuodo higienos ir sveikatingumo centrą, kuriame teikiamos pirčių, baseino, treniruoklių, aerobikos paslaugos.

Bendrovė turi licenciją (Nr. L7-GVTNT-63), kuri suteikia teisę verstis vandens tiekimo ir nuotekų tvarkymo veikla Skuodo mieste, Mosėdžio, Lenkimų, Ylakių, Barstyčių miesteliuose, Narvydžių, Puodkalių, Krakių, Udralių, Igarių, Žemytės, Juodeikių, Pašilės, Vižančių, Laumių, Puokės, Aleksandrijos, Gėsalų, Notėnų, Vindeikių, Šliktinės, Mačiūkių, Šačių, Rukų kaimuose, esančiuose Skuodo rajono savivaldybėje.

2018 metais eksploatavome 23 vandenvietes, kuriose yra 44 gręžiniai ir 5 nuotekų valymo įrenginiai, esantys Skuode, Mosėdyje, Ylakiuose, Aleksandrijoje ir Lenkimuose. Aptarnaujamų vandentiekio tinklų ilgis yra 131,6 km, nuotekų tinklų ilgis yra 84,6 km. Bendrovė eksploatuoja Skuodo mieste lietaus nuotekų linijas. Aptarnaujamų gyventojų skaičius 10 060. Aptarnaujamų įmonių skaičius 239.

Bendrovės kitos veiklos pajamos gaunamos už Skuodo higienos ir sveikatingumo centro eksploatavimą, kasimo ir vandentvarkos vamzdynų jungimo paslaugas, elektros generatorius nuomą renginiams, hidrodinamines paslaugas, autokrano nuomą krovinių kėlimui, bokštų stogų nuomą telekomunikacinių ryšių paslaugų teikimui.

Įmonės kodas 173820527.

Įmonės adresas: Vaižganto g. 27, Skuodas.

Tel. (8 440) 73 001, (8 440) 73 170.

Internetinė svetainė www.skuodovandenys.lt.

El. p. info@skuodvandenys.lt.

1. **2018 metų esminiai įvykiai**
* Nuo vasario mėnesio pradėtos taikyti vidutiniškai 9 proc. mažesnės geriamojo vandens ir nuotekų kainos.
* Nuo liepos 1 d., priėmus papildomą kontrolierių, pradėta mažinti vartotojų įsiskolinimus už vandenį ir nuotekas. Nuo liepos 1 d. vartotojų skolos už vandenį ir nuotekas sumažėjo 20 proc.
* Aktyvus naujų vartotojų pajungimas prie centralizuotos vandentiekio ir buitinių nuotekų sistemos. Prie geriamojo vandens sistemos prijungti 29 nauji vartotojai, prie buitinių nuotekų sistemos prijungti 77 nauji vartotojai.
* Rūkų kaime pastatyti vandens gerinimo įrenginiai, tai lėmė geležies kiekio vandenyje sumažėjimą nuo 1580 µg/l iki < 30 µg/l.
* Vilniaus apygardos teismo bylos laimėjimas prieš Aplinkos ministeriją dėl Aplinkos ministro įsakymo panaikinimo.
* Skuodo higienos ir sveikatingumo centre pradėtos teikti naujos sporto paslaugos. Centro lankytojų padaugėjo 17 proc.
* 2018 metai užbaigti nuostolingai.
1. **Bendrovės valdymas**

UAB „Skuodo vandenys“ steigėja yra Skuodo rajono savivaldybė, kuri kontroliuoja bendrovę ir kuriai priklauso 100 proc. bendrovės akcijų. Skuodo rajono savivaldybės administracijos direktoriaus raštiški sprendimai prilyginami visuotinio akcininkų susirinkimo sprendimams.

Bendrovėje 4 metų kadencijai sudaromas kolegialus bendrovės valdymo organas – valdyba. Valdyba svarsto ir sprendžia svarbiausius bendrovės ūkinės bei finansinės veiklos klausimus. Pagrindinis valdybos uždavinys yra formuoti bendrovės veiklos strategiją, nustatant perspektyvinius prioritetinius jos tikslus, ir kartu su administracija organizuoti jų įgyvendinimą. Valdyba sprendžia investavimo, kainų bei valdymo struktūros, kitus svarbius klausimus.

2018 metais UAB „Skuodo vandenys“ valdybą sudarė:

1. Ona Malūkienė – valdybos pirmininkė.

2. Kristina Simaitienė – valdybos narė.

3. Lijana Beinoraitė – valdybos narė.

4. Vygintas Pitrėnas – valdybos narys.

5. Nijolė Mackevičienė – valdybos narė.

1. **2018 metų rodikliai**
	1. **Finansiniai rodikliai**

2018 m. pagrindinės veiklos, vandens tiekimo, nuotekų tvarkymo, paviršinių nuotekų tvarkymo, atsiskaitomųjų apskaitos prietaisų priežiūros ir vartotojų aptarnavimo bazinės kainos buvo perskaičiuotos. 2018 m. sausio 1 d. perskaičiuotų bazinių kainų ir veiklos organizavimo įtaka bendrovės finansiniams rodikliams pateikta 1 lentelėje.

|  |
| --- |
| 1 lentelė UAB „Skuodo vandenys“ 2015–2018 m. finansiniai rodikliai ir jų pokytis |
| Pajamų šaltiniai ir sąnaudų kategorijos | 2015 m. reikšmė | 2016 m. reikšmė | 2017 m. reikšmė | 2018 m. reikšmė | 2017–2018 metų pokytis, proc. | Laikotarpio pokytis (proc.) |
| **Pajamos, iš viso, tūkst. Eur** | 525,1 | 565,4 | 729,3 | 730,6 | 0,18 | 39,14 |
| **Pajamų struktūra, tūkst. Eur** |
| *geriamojo vandens pardavimas* | 204,3 | 207,5 | 232,0 | 248,2 | 6,98 | 21,49 |
| *buitinių nuotekų surinkimo ir tvarkymo paslaugos* | 221,6 | 248,2 | 307,8 | 281,2 | -8,64 | 26,9 |
| *paviršinių nuotekų tvarkymo paslauga* | - | - | 41,7 | 28,7 | -31,18 | -31,18 |
| *pardavimo mokesčio pajamos* | 46,2 | 52,0 | 78,9 | 77,7 | -1,52 | 68,18 |
| *nuotekų surinkimas asenizacinėmis mašinomis* | 4,7 | 4,5 | 10,1 | 10,9 | 7,92 | 131,92 |
| *kitų atliktų darbų pajamos* | 6,8 | 9,6 | 12,9 | 28,8 | 123,26 | 323,53 |
| *nuomos pajamos* | 13,7 | 15,8 | 14,9 | 13,7 | -8,05 | 0 |
| *baudos ir delspinigiai* | - | - | 1,7 | 1,4 | -17,65 | -17,65 |
| *Skuodo HSC pajamos, iš viso, iš jų:* | 27,8 | 27,4 | 29,3 | 34,1 | 16,38 | 22,66 |
| *HSC prekyba* | 0,5 | 0,5 | 1,1 | 1 | -9,09 | 100 |
| *HSC paslaugos, iš viso, iš jų:* | 27,3 | 26,9 | 28,2 | 33,1 | 17,38 | 21,24 |
| *pirties ir baseino paslaugos* | 21,0 | 21,5 | 21,8 | 21,5 | -1,38 | 2,38 |
| *treniruoklių salės paslaugos* | 6,3 | 5,4 | 6,4 | 11,6 | 81,25 | 84,13 |
| Skuodo r. savivaldybės dotacijos, tūkst. Eur | 87,5 | 104,2 | 79,6 | 71,8 | -9,8 | -17,94 |
| **Sąnaudos, iš viso, tūkst. Eur** | 601,6 | 605,3 | 694,1 | 754,2 | 8,66 | 25,37 |
| **Sąnaudų struktūra, tūkst. Eur** |
| *ilgalaikio turto susidėvėjimas* | 116,1 | 117,4 | 122,9 | 126,7 | 3,09 | 9,13 |
| *darbo užmokestis* | 131,1 | 153,1 | 233,2 | 240,9 | 3,30 | 83,75 |
| *socialinis draudimas* | 40,3 | 47,2 | 73,0 | 74,5 | 2,05 | 84,86 |
| *kuras* | 21,1 | 21,8 | 21,4 | 25,9 | 21,03 | 22,75 |
| *medžiagos* | 33,7 | 32,1 | 34,1 | 48,0 | 40,76 | 42,43 |
| *technologinės medžiagos* | 2,4 | 1,8 | 1,6 | 1,6 | 0 | -33,33 |
| *elektros energija* | 113,1 | 90,2 | 80,2 | 82,9 | 3,37 | -26,7 |
| *šilumos energija* | 2,4 | 3,0 | 4,0 | 6,4 | 60,0 | 166,67 |
| *administracinės ir valdymo išlaidos* | 83,0 | 68,4 | 13,3 | 15,7 | 18,05 | -81,08 |
| *laboratoriniai tyrimai* | 8,4 | 8,5 | 6,6 | 11,2 | 69,69 | 33,33 |
| *finansinės veiklos išlaidos* | 5,4 | 9,1 | 2,2 | 0 | - | - |
| *mokesčiai* | 15,6 | 23,6 | 26,5 | 27,6 | 4,15 | 76,92 |
| *abejotinų skolų sąnaudos* | - | - | - | 7,1 | - | - |
| *kitos sąnaudos* | 28,9 | 29,1 | 38,2 | 52,6 | 37,7 | 82,0 |
| *sumokėtos palūkanos* | 0 | 0 | 37,0 | 33,3 | -10,0 | -10,0 |
| Skuodo HSC sąnaudos | 63,8 | 48,5 | 61,1 | 78,0 | 27,66 | 22,26 |
| Paskolos grąžinimo išlaidos | - | 36,8 | 52,9 | 52,9 | 0 | 43,8 |
| Sumokėtų palūkanų išlaidos | 38,4 | 38,4 | 0 | 0 | 0 | - |
| Einamųjų metų pelnas / nuostolis, tūkst. Eur | -76,5 | -39,9 | 35,1 | -23,6 | -167,24 | 69,15 |

2018 m. bendrovės pajamos padidėjo 0,18 proc., palyginus su 2017 m., tai sudarė 1,3 tūkst. Eur prieaugį. Tai teigiamas rezultatas žinant, kad nuo 2018 m. sausio 1 d. vidutiniškai 22 centais sumažėjo bendra vandens ir nuotekų kaina už kubinį metrą.

2018 m. sausio 1 d. patvirtintos perskaičiuotos geriamojo vandens ir nuotekų tvarkymo kainos turėjo ženklios įtakos pajamų dydžiui už geriamojo vandens tiekimą ir nuotekų tvarkymą. Nuo 2018 m. sausio 1 d. vandens kaina vidutiniškai padidėjo 0,03 Eur/m3, o nuotekų kaina sumažėjo vidutiniškai 0,25 Eur/m3. Padidinus geriamojo vandens realizaciją ir padidėjus kainai 2018 m. pajamos už geriamojo vandens tiekimą padidėjo 16,1 tūkst. Eur arba 6,98 proc. palyginus su 2017 m.

Sumažėjus kainai už nuotekų surinkimą ir tvarkymą pajamos per 2018 m. sumažėjo 26,6 tūkst. Eur arba 8,64 proc. palyginus su 2017 m. Pajamos už nuotekų surinkimą ir tvarkymą būtų buvusios dar mažesnės, jei ne padidinta realizacija 10,5 tūkst. kub. metrų.

Pajamos už paviršinių nuotekų surinkimą 2018 m. sumažėjo 12,8 tūkst. Eur arba 31,18 proc. palyginus su 2017 m. Labiausiai tai lėmė 34 proc. mažesnis kritulių kiekis nei 2017 metais.

Pardavimo mokesčio pajamos 2018 m. sumažėjo 1,2 tūkst. Eur arba 1,52 proc. palyginus su 2017 m. Šios pajamos gaunamos už vandens skaitiklių abonentinį mokestį. 2019 m. planuojama vykdyti vizitus pas vartotojus, kurių būstuose nėra įrengti vandens apskaitos prietaisai, nes pasitaiko piktnaudžiavimo atvejų, kai vartotojai atsiskaito už vandenį ir (arba) nuotekas pagal patvirtintą vidutinę vandens suvartojimo normą, bet sunaudoja žymiai daugiau vandens. Taip klaidingai deklaruojamas vandens sunaudojimas ir už dalį vandens nėra atsiskaitoma. Taip pat būtina vykdyti pasibaigusios patikros vandens skaitiklių keitimą daugiabučiuose ir privačiuose namuose, nes tai turi įtakos netiksliai vandens apskaitai.

 1 paveikslėlyje matome, kad 2018 m. palyginus su ankstesniais metais pajamų augimas fiksuojamas tik geriamojo vandens pardavimo srityje. Tačiau nuo 2019 m. vasario 1 d. įsigaliojusios perskaičiuotos paslaugų kainos turės teigiamos įtakos nuotekų surinkimo ir tvarkymo paslaugos pajamų augimui.

2018 m. pajamos už asenizacinio transporto paslaugas didėjo 7,92 % arba 800 Eur daugiau nei 2017 m. Pajamų didėjimą lėmė darbas su gyventojais ir įmonėmis, kurios neturi galimybės prisijungti prie centralizuotos kanalizacijos, bet privalo tinkamai tvarkyti buitines nuotekas.

Atliktų darbų pajamos 2018 m. padidėjo 15,9 tūkst. Eur, arba 123,26 proc. daugiau nei 2017 m. Tokį ženklų pajamų augimą lėmė Skuodo rajono savivaldybės parama socialiai remtiniems asmenims, kuriems buvo skirtos lėšos prisijungti prie centralizuotų nuotekų tinklų. Šiam tikslui savivaldybė 2018 m. skyrė 14,4 tūkst. Eur. 2019 m. taip pat skirta 14 tūkst. Eur socialiai remtiniems asmenims prisijungti prie centralizuotų nuotekų tinklų.

Nuomos pajamos už vandens bokštų plotą ryšių antenoms 2018 m. buvo 1,2 tūkst. Eur mažesnės nei 2017 m., bet 2019 m. pradžioje pasirašyta nuomos sutartis su „Tele2“ įmone metines pajamas padidins 2,4 tūkst. Eur. Palyginus su 2015 metais pajamų lygis išliko toks pats.

2 paveikslėlyje matome, kad 2018 m. Higienos ir sveikatingumo centro pajamos padidėjo 16,38 proc. arba 4,8 tūkst. Eur palyginus su 2017 m. Tai lėmė pakeista paslaugų kainodara ir nuo 2018 m. rugsėjo priimta dirbti trenerė, kuri padidino treniruoklių salės lankomumą. Tai lėmė, kad treniruoklių salės paslaugų pajamos per 2018 m. padidėjo 81,25 proc. palyginus su 2017 m. Sveikatingumo centro prekybos pajamos per 2018 m. sumažėjo 100 Eur. 2019 m. planuojamas pajamų augimas 5–10 %, nes lankomumas didėja.

Klientų baudų ir delspinigių pajamos per 2018 m. sumažėjo 17,65 proc. arba 300 Eur palyginus su 2017 m. 2019 m. dėl sustiprintos kontrolės pajamos už baudas ir delspinigius turėtų pasiekti 2–3 tūkst. Eur. Ši kontrolė skatina vartotojus laiku atsiskaityti už paslaugas ir sąžiningai vartoti vandenį.

2018 m. Skuodo rajono savivaldybė dotacijomis bendrovei skyrė 71,8 tūkst. Eur. Tai 9,8 proc. arba 7,8 tūkst. Eur mažiau nei 2017 m. 2018 m. dotacijos buvo skirtos Skuodo higienos ir sveikatingumo centro sąnaudoms kompensuoti, kurios sudarė 43,9 tūkst. Eur, ilgalaikio turto įsigijimui ir plėtrai buvo skirta 24,9 tūkst. Eur. Plėtros metu buvo pakloti vandentiekio ir nuotekų vamzdynai S. Daukanto g., tai suteikė galimybę prisijungti prie centralizuotų paslaugų 5 būstams. Atlikti Ylakių miestelio vandentiekio atnaujinimo darbai, pajungtas naujas gręžinys. Notėnų kaime sujungtos dvi vandenvietės į vieną.

 3 paveikslėlyje matome, kad 2018 m. bendrovės sąnaudos padidėjo 8.66 proc. palyginus su 2017 m., tai sudarė 60,1 tūkst. Eur padidėjimą. Palyginus su 2015 m. bendrovės sąnaudos padidėjo 25,37 proc. arba 152,6 tūkst. Eur.

2018 m. bendrovės sąnaudų pasiskirstymas pateiktas 3 paveikslėlyje.

2018 m. darbo užmokesčio sąnaudos, mažinančios apmokestinamąjį pelną, sudarė 32 proc. visų bendrovės sąnaudų arba 240,9 tūkst. Eur, tai 3,3 proc. daugiau nei 2017 m. Iš viso per 2018 m. buvo priskaičiuota darbo užmokesčio sąnaudų už 284,7 tūkst. Eur, tačiau 43,8 tūkst. Eur šios sąnaudos buvo sumažintos gavus Skuodo rajono savivaldybės ir Užimtumo tarnybos dotacijas bei perskirsčius sąnaudas ilgalaikio turto pasigaminimui. Sąnaudų padidėjimą lėmė nuo 2018 m. pradžios padidintas minimalus darbo užmokestis ir nuo 2018 m. vasario mėn. padidinti darbo užmokesčiai darbuotojams. Nuo 2018 m. pradėta mokėti už viršvalandinį darbą bei darbą poilsio bei švenčių dienomis. 2018 m. buvo patvirtinta darbo užmokesčio tvarka, o per 2019 m. reikia įpareigoti darbuotojus pildyti remontų darbų atlikimo aktus.

Ilgalaikio turto susidėvėjimas per 2018 m. padidėjo 3,09 proc. palyginus su 2017 m. Tam įtakos turėjo pastatytas ir sukurtas naujas nekilnojamas turtas, paklotos naujos vandentiekio ir nuotekų trasos, pastatyti vandens gerinimo įrenginiai Rukų kaime.

Elektros energijos sąnaudos per 2018 m. padidėjo 3,37 proc. palyginus su 2017 m. 2019 m. planuojama, kad elektros energijos sąnaudos sieks 90–100 tūkst. Eur, nes nuo metų pradžios padidintos elektros kilovatvalandės kainos.

2018 m. socialinio draudimo sąnaudos buvo 2,05 proc. didesnės nei 2017 m.

2018 m. pirktų medžiagų sąnaudos padidėjo 40,76 proc. arba 13,9 tūkst. Eur palyginus su 2017 m. Žymų medžiagų sąnaudų padidėjimą lėmė pirktos vamzdynų fasoninės dalys privačių namų pajungimui, kurių per 2018 m. buvo įvykdyta 77, prie centralizuotų nuotekų sistemų, taip pat įrengti vandens gerinimo įrenginiai Rukų kaime.

2018 m. palūkanų sąnaudos sumažėjo 10 proc. arba 3,7 tūkst. Eur palyginus su 2017 m. Tai geras rezultatas bendrovei, nes dalį lėšų galima panaudoti kitoms reikmėms.

2018 m. mokesčių sąnaudos sudarė 27,6 tūkst. Eur. Palyginus su 2017 m. sąnaudos padidėjo 1,1 tūkst. Eur. arba 4,15 proc..

2018 m. kuro sąnaudos padidėjo 21,03 proc. arba 4,5 tūkst. Eur palyginus su 2017 m. Padidėjimą lėmė didesnis jungimų ir remonto darbų kaimiškose vietovėse.

Administracinės ir valdymo išlaidos 2018 m. padidėjo 18,05 proc. arba 2,4 tūkst. Eur palyginus su 2017 m.

2018 m. laboratorinių tyrimų sąnaudos padidėjo 69,69 proc. arba 4,6 tūkst. Eur palyginus su 2017 m. Sąnaudos padidėjo, nes buvo atlikta daugiau laboratorinių tyrimų.

2018 m. buvo priskaičiuota 7,1 tūkst. Eur abejotinų vartotojų skolų sąnaudų. Ši suma parodo, kiek vartotojų įsiskolinimų yra nesumokėta ilgiau nei vieni metai.

2018 m. sąnaudos šildymui padidėjo 60 proc. arba 2,4 tūkst. Eur palyginus su 2017 m. Tai lėmė padidėjusios malkų ir anglių kainos, taip pat prailgintas Skuodo higienos ir sveikatingumo centro darbo laikas.

Kitos sąnaudos 2018 m. sudarė 7 proc. visų sąnaudų. Būtina paminėti, kad nuo 2017 m. pabaigos padidėjo pašto išlaidos už išnešamas popierines sąskaitas, todėl siekiama, kad kuo daugiau sąskaitų būtų išsiunčiama elektroniniu būdu.

* 1. **Nefinansiniai rodikliai**

Nefinansiniai rodikliai parodo bendrovės vartotojų ir abonentų, inžinerinių tinklų ir statinių, išgauto vandens ir surinktų nuotekų, vartotojų ir abonentų skolų pokytį. 2 lentelėje pateikta vartotojų ir abonentų pokyčio statistika.

|  |
| --- |
| 2 lentelėUAB „Skuodo vandenys“ 2015–2018 m. vartotojų ir abonentų statistika |
| Kriterijai | 2015 m. | 2016 m. | 2017 m. | 2018 m. | 2017–2018 metų pokytis (vnt.) | Laikotarpio pokytis (vnt.) |
| Aptarnaujamų gyventojų skaičius | 11 399 | 10 897 | 10 422 | 10 060 | -362 | -1 339 |
| Vidutinis būste gyvenančių gyventojų skaičius (koeficientas) | 2,3 | 2,2 | 2,1 | 2,0 | -0,1 | -0,3 |
| Abonentų / vartotojų skaičius, iš viso, iš jų: | - | 5 244 | 5 231 | 5 320 | 89 | 76 |
| *Juridiniai asmenys ir vartotojai* | 5 177 | 5 195 | 5 182 | 5 269 | 87 | 92 |
| *Vartotojai (fizinių asmenų būstai)* | 4 956 | 4 953 | 4 963 | 5 030 | 67 | 74 |
| *Abonentai, iš viso, iš jų:* | - | 291 | 268 | 290 | 22 | -1 |
| *juridiniai asmenys* | 221 | 242 | 219 | 239 | 20 | 18 |
| *ūkininkai* | - | 49 | 49 | 51 | 2 | 2 |
| Abonentai, mokantys už paviršines nuotekas | 0 | 0 | 50 | 50 | 0 | 50 |

Pagal 2 lentelę vertinant nefinansinius rodiklius viena iš pagrindinių bendrovės veiklos grėsmių yra mažėjantis Skuodo rajono aptarnaujamų gyventojų skaičius, kuris 2018 m. palyginus su 2017 m. sumažėjo 362, tačiau vykdant pajungimo darbus prie centralizuoto vandentiekio ir nuotekų tinklų, vartotojų ir abonentų skaičius atitinkamai padidėjo 67 ir 22, iš viso padidėjo 89 naujais klientais, tai sudaro 1,7 proc. prieaugį. Aptarnaujamų gyventojų skaičius gaunamas vartotojų skaičių padauginus iš atitinkamo tų metų koeficiento, kuris parodo koks yra vidutinis viename būste gyvenančių gyventojų skaičius. 2018 m. Skuodo rajone koeficientas buvo lygus 2. Bendrovės vienas iš prioritetinių tikslų 2019 metais bus naujų vartotojų ir abonentų paieška ir jungimas bei esamų išlaikymas. Naujus prijungimus turėtų paskatinti 2019 m. Skuodo rajono savivaldybės skiriama parama socialiai jautriausiems gyventojams, kuriems kompensuojamas centralizuotų paslaugų pajungimas.

2018 m. abonentų, perkančių paviršinių nuotekų surinkimo paslaugas, skaičius išliko nepakitęs ir lygus 50. 2019 m. bus peržiūrimos kitų įmonių teritorijos, nuo kurių paviršinės nuotekos patenka į lietaus surinkimo sistemą.

3 lentelėje pateikiama inžinerinių tinklų ir statinių statistika.

|  |
| --- |
| 3 lentelėUAB „Skuodo vandenys“ 2015 – 2018 m. inžinerinių tinklų ir statinių statistika  |
| Kriterijai | 2015 m. | 2016 m. | 2017 m. | 2018 m. | 2017–2018 metų pokytis (vnt.) | Laikotarpio pokytis (vnt.) |
| Eksploatuojamų vandenviečių skaičius | 25 | 25 | 23 | 23 | 0 | -2 |
| Eksploatuojamų gręžinių skaičius, iš jų: | 44 | 44 | 44 | 44 | 0 | 0 |
| *Nuotoliniu būdu valdomi gręžiniai* | 4 | 21 | 21 | 25 | 4 | +21 |
| Vandentiekio tinklų ilgis, km | 131 | 131 | 131,2 | 131,6 | 0,4 | +0,6 |
| Buitinių nuotekų tinklų ilgis, km | 84,2 | 84,4 | 84,6 | 84,7 | 0,1 | +0,5 |
| Paviršinių nuotekų tinklų ilgis, km | 23,4 | 25,0 | 25,0 | 25,0 | 0 | +1,6 |
| Vandens gerinimo įrenginių skaičius | 2 | 2 | 2 | 3 | 1 | 1 |
| Nuotekų siurblinių skaičius (perpumpavimo stotys) | 29 | 29 | 29 | 29 | 0 | 0 |
| Buitinių nuotekų valyklų skaičius | 5 | 5 | 5 | 5 | 0 | 0 |

2018 metais bendrovės eksploatuojamų vandenviečių skaičius nepakito, nes naujų vandenviečių nebuvo pradėta eksploatuoti.

Eksploatuojamų gręžinių skaičius 2018 m. nepakito, bet nuo 2015 m. iki 2018 m. buvo sumontuota įranga, kuri šiuo metu leidžia stebėti ir nuotoliniu būdu valdyti 25 gręžinius. Tai buvo atliekama tam, kad būtų greičiau pastebimos vandentiekio avarijos ir mažinami vandens nuostoliai.

2018 metais vyko vandentiekio ir buitinių nuotekų tinklų plėtra, kurios metu nutiestos vandentiekio ir buitinių nuotekų vamzdynų atkarpos S. Daukanto g. ir Basanavičiaus g. Skuode, taip pat atnaujintos vandentiekio trasos Ylakiuose ir Notėnuose, Skuodo r. 2018 m. iš viso Skuodo r. buvo nutiesta 400 metrų vandentiekio ir 100 metrų nuotekų tinklų.

Iki 2018 metų vandens gerinimo įrenginiai veikė Skuode ir Mosėdyje, o 2018 metais Rūkų kaime buvo įrenti vandens gerinimo įrenginiai, kurie ženkliai sumažino geležies koncentraciją vandenyje. 2019 m. planuojama įrengti vandens gerinimo įrenginius Aleksandrijoje.

Paviršinių nuotekų tinklų, perpumpavimo stočių ir buitinių nuotekų valyklų skaičius 2018 metais liko toks pats.

Norėdami didinti vartotojų ir abonentų skaičių, kurie naudojasi bendrovės paslaugomis, 2019 ir sekančiais metais privalome investuoti į inžinerinių tinklų ir statinių plėtrą. Į tai turėtų atsižvelgti Skuodo rajono savivaldybė, kurios vienas iš uždavinių suteikti rajono gyventojams centralizuoto vandens tiekimo ir nuotekų surinkimo galimybę.

4 lentelėje ir 4 paveikslėlyje pateikiama išgauto vandens ir surinktų nuotekų statistika.

|  |
| --- |
| 4 lentelėUAB „Skuodo vandenys“ 2015–2018 m. išgauto vandens ir surinktų nuotekų statistika |
| Kriterijai | 2015 m. | 2016 m. | 2017 m. | 2018 m. | 2017–2018 metų pokytis (vnt.) | Laikotarpio pokytis (vnt.) |
| Iš viso pakelta vandens, tūkst. kub. m | 521,6 | 439,3 | 432,1 | 481,1 | 49 | -40,5 |
| Gamyboje sunaudota vandens, tūkst. kub. m | 5,9 | 4,9 | 6,3 | 4,9 | -1,4 | -1,0 |
| Parduota geriamojo vandens, tūkst. kub. m | 330,8 | 326,3 | 320,7 | 330,6 | 9,9 | -0,2 |
| Vandens nuostoliai, tūkst. kub. m | 184,9 | 108,1 | 105,1 | 145,6 | 40,5 | -39,3 |
| Surinkta buitinių nuotekų tūkst. kub. m |  |  |  | 635,5 |  |  |
| *Apmokėta už buitinių nuotekų surinkimą, tūkst. kub. m* | 165,8 | 177,4 | 182,2 | 192,7 | 10,5 | 26,9 |
| Surinkta paviršinių nuotekų, tūkst. kub. m | - | 335,8 | 422,2 | 278,3 | -143,9 | -57,5 |
| *Apmokėtos paviršinės nuotekos, tūkst. kub. m* | - | - | 230,5 | 151,6 | -78,9 | -78,9 |
| Vandentiekio avarijų skaičius | 147 | 178 | 247 | 300 | 53 | 153 |

Pagal 4 lentelę ir 4 paveikslėlį matome, kad 2018 m. buvo išgauta 49 tūkst. kub. m daugiau vandens nei 2017 m., o parduota vandens buvo 9,9 tūkst. kub. m daugiau nei 2017 m. Tai lėmė sausringas pavasaris ir padidinta vartotojų kontrolė.

Per 2018 m. 40,5 tūkst. kub. m. padidėjo vandens nuostolis, manoma, kad iš dalies tai galėjo lemti nelegalus vandens vartojimas, todėl 2019 m. bus stiprinamas gyventojų ir įmonių kontroliavimas.

Avarijų skaičius 2018 m. padidėjo 53, palyginus su 2017 m., tuo galima paaiškinti didesnį vandens nuostolį. Vandens nuostolių mažinimui diegiamas nuotolinis gręžinių monitoringas ir valdymas, taip pat užtikrinamas operatyvesnis darbuotojų darbas.

2018 m. buvo realizuota 10,5 tūkst. kub. m daugiau buitinių nuotekų palyginus su 2017 m. Tai lėmė aktyvus naujų vartotojų pajungimas prie buitinių nuotekų tinklų.

2018 m. surinkta 151,6 tūkst. kub. m paviršinių nuotekų. Tai 78,9 tūkst. kub. m mažiau nei 2017 m. Mažiau nuotekų surinkta, nes 2018 m. Skuode iškrito mažiau kritulių.

2018 m. bendrovės vienas iš pagrindinių tikslų didinti surenkamų buitinių nuotekų ir geriamojo vandens kiekį. Tai būtų galima užtikrinti vykdant naujų vartotojų prijungimus ir plečiant centralizuoto vandentiekio ir nuotekų tinklų infrastruktūrą. Taip pat 2019 m. reikia didinti nuotoliniu būdu valdomų gręžinių skaičių. Tai leistų mažinti vandens nuostolį ir greičiau reaguoti į įvykusias avarijas.

5 lentelėje pateikiama bendrovės vartotojų ir abonentų statistika.

|  |  |
| --- | --- |
|  | 5 lentelė UAB „Skuodo vandenys“ 2015–2018 m. vartotojų ir abonentų statistika |
| Kriterijai | 2015 m. | 2016 m. | 2017 m. | 2018 m. | 2017–2018 metų pokytis (vnt.) | Laikotarpio pokytis (vnt.) |
| Vartotojų ir abonentų skolos metų pabaigoje su priskaitytu, bet neapmokėtu, gruodžio mėnesiu, Eur, iš viso, iš jų: | 58 974 | 86 793 | 90 258 | 85 360 | -4 898 | 26 386 |
| *abonentai* | 9 972 | 15 815 | 23 570 | 12 069 | -11 501 | 2 097 |
| *vartotojai* | 49 002 | 70 978 | 66 688 | 73 291 | 6 603 | 24 289 |
| Skuodo higienos ir sveikatingumo centro lankytojų skaičius | 9 800 | 10 000 | 16 062 | 19 349 | 3 287 | 9 549 |

2018 m. vartotojų ir abonentų skolos sumažėjo 4 898 Eur arba 5,43 proc. palyginus su 2017 m. Abonentų skolos sumažėjo 11 501 Eur arba 49 proc., ryškų sumažėjimą lėmė aktyvesnis darbas dėl skolų su įmonėmis. Vartotojų skolos padidėjo 6 603 Eur arba 9,9 proc.. Padidėjimą lėmė aktyvesnis darbas dėl skolų su vartotojais, kai patikrinimų metu buvo randama dideli kiekiai nedeklaruoto sunaudoto vandens. Vartotojų skolas didina sudėtingesnės susisiekimo galimybės, nes dalis vartotojų išvykę, dalies kontaktiniai telefonų numeriai pasikeitę. Skolos paskaičiuotos su metų pabaigoje priskaitytu, bet neapmokėtu, gruodžio mėnesiu. 2018 m. buvo atnaujinta apskaitos politika, kuri numatė tinkamą skolų tvarkymą ir tuo remiantis buvo patvirtinta skolų išieškojimo tvarka, kurioje buvo numatyta, kaip tinkamai dirbti su skirtingais skolininkais. Vadovaujantis tvarka 2019 m. bus tęsiami vizitai pas skolininkus, vykdomi skolų teisminiai išieškojimai.

2018 m. taisytinas rodiklis yra vandens skaitiklių metrologinė patikra, kuri 2018 m. pabaigai siekė tik 43,7 proc., tai reiškia, kad iš 6 894 bendrovės sumontuotų vandens skaitiklių tik 3 013 buvo su galiojančia metrologine patikra.

* 1. **Išvestiniai rodikliai**

6 lentelėje pateikti UAB „Skuodo vandenys“ išvestiniai rodikliai, kurie nurodo vieno litro vandens kainą vartotojams ir abonentams, koks yra bendrovės klientų vidutinis vandens suvartojimas, vidutinės išlaidos už vandenį ir nuotekas per mėnesį, tiekiamo vandens vieno kubinio metro savikaina, kokia procentinė dalis gyventojų Skuodo mieste ir rajone naudojasi centralizuotu vandentiekiu ir yra prisijungusi prie centralizuotos nuotekų šalinimo sistemos.

|  |
| --- |
| 6 lentelė UAB „Skuodo vandenys“ išvestiniai rodikliai |
| Rodikliai | 2015 m. | 2016 m. | 2017 m. | 2018 m. | 2017–2018 metų pokytis, % | Laikotarpio pokytis, proc. |
| Vidutinė 1 litro vandens kaina, Eur centų vartotojams | 0,075 | 0,076 | 0,087 | 0,091 | 4,6 | 21,3 |
| Vidutinė 1 litro vandens kaina, Eur centų abonentams | 0,074 | 0,075 | 0,091 | 0,094 | 3,3 | 27 |
| Vidutinis 1 abonento ar vartotojo sunaudojamas vandens kiekis kub. m/mėn. |
| *abonentai* | 22,22 | 24,0 | 21,48 | 19,66 | -8,47 | -11,52 |
| *Vartotojai (fizinių asmenų bustai)* | 3,74 | 4,3 | 4,23 | 4,34 | 2,6 | 16 |
| Vidutinės 1 vartotojo / abonento išlaidos už vandenį, Eur (su PVM)/mėn. |
| *abonentai* | 16,42 | 19,26 | 18,54 | 18,47 | -0,38 | 12,48 |
| *Vartotojai (fizinių asmenų būstai)* | 2,8 | 3,46 | 3,67 | 3,91 | 6,54 | 39,64 |
| Vidutinės 1 vartotojo / abonento išlaidos už nuotekų surinkimą ir tvarkymą, Eur (su PVM)/mėn. |
| *abonentai* | 16,35 | 17,92 | 21,29 | 18,21 | -14,47 | 11,38 |
| *Vartotojai (fizinių asmenų būstai)* | 3,09 | 3,24 | 5,01 | 4,58 | -8,58 | 48,22 |
|  |
| Geriamojo vandens tiekimo savikaina, Eur/kub. m (be PVM) | - | - | 0,297 | 0,276 | -7,07 | -7,07 |
| Nuotekų tvarkymo paslaugų savikaina, Eur/kub. m (be PVM) | - | - | 1,502 | 1,547 | 3 | 3 |
| Gyventojų dalis, prisijungusių prie vandentiekio tinklų, proc.\* |
| *Skuodo mieste (5 429 gyv. 2018 m.)* | 96 | 97 | 98 | 98 | 0 | 2,08 |
| *Kaimo vietovėse (11 521 gyv. 2018 m.)* | 36 | 37 | 40 | 42 | 5 | 16,7 |
| Gyventojų dalis, prisijungusių prie nuotekų tinklų, proc.\* |
| *Skuodo mieste (5 429 gyv. 2018 m.)* | 95 | 97 | 98 | 98 | 0 | 3,16 |
| *Kaimo vietovėse (11 521 gyv. 2018 m.)* | 12 | 13 | 14 | 15 | 7,14 | 25 |
| \* Dėl gyventojų demografinių procesų duomenys yra apytiksliai. |

 6 lentelėje matome, kad 2018 m. palyginus su 2017 m. vartotojų vidutinis vandens suvartojimas per mėnesį padidėjo 2,6 proc., o palyginus su 2015 m. suvartojimas padidėjo 16 proc., vandens suvartojimas priklauso nuo vartotojų skaičiaus, metų sausringumo ir gyventojų higienos įpročių.

Abonentų (įmonių) vidutinis vandens suvartojimas per mėnesį 2018 m. sumažėjo 8,47 proc. palyginus su 2017 m., o palyginus su 2015 m. sumažėjo 11,52 proc.. Manoma, kad tai lėmė darbuotojų ir lankytojų skaičiaus mažėjimas Skuodo rajono įmonėse.

Vidutinės vartotojų ir abonentų mėnesio išlaidos už vandenį ir nuotekas nuo 2015 m. iki 2018 m. didėjo, vartotojams vidutinės mėnesio išlaidos už vandenį padidėjo 39,64 proc., o už nuotekas padidėjo 48,22 proc.. Pagrindinis veiksnys tai padidėjusios paslaugų kainos.

Skuodo mieste 2018 m. centralizuoto vandentiekio ir nuotekų paslaugomis naudojasi apie 98 proc. visų gyventojų, tačiau duomenys yra apytiksliai dėl gyventojų demografinių procesų.

Kaimo vietovėse 2018 m. centralizuoto vandentiekio paslaugomis naudojosi 42 proc. rajono gyventojų, o centralizuotu nuotekų surinkimu naudojasi apie 15 proc. rajono gyventojų.

2019 m. planuojama didinti vartotojų prisijungimą prie centralizuotų paslaugų teikimo.

* 1. **Skuodo higienos ir sveikatingumo centro rodikliai**

2018 m. Skuodo higienos ir sveikatingumo centre lankytojų apsilankė 3 287 daugiau nei 2017 m. ir 9 549 lankytojais daugiau nei 2015 m. 2015–2018 metų lankomumas pateiktas 5 lentelėje.

Lankytojų skaičiaus padidėjimą lėmė tai, kad treniruoklių salė nuo spalio 1 d. pradėjo dirbti 7 dienas per savaitę, pakeista teikiamų paslaugų kainodara ir pradėtos teikti naujos treniruočių paslaugos. Taip pat buvo tęsiami plaukimo užsiėmimai, kurių metu Skuodo rajono pradinių klasių moksleiviai 4 kartus per savaitę baseine mokomi plaukti.

6 paveikslėlyje matome, kad 2017 m. pabaigoje ženkliai padaugėjo lankytojų lyginant su ankstesniais mėnesiais, o 2018 m. lankomumas buvo aukštas, išskyrus balandį ir gegužę, kai atšilo oras, ženkliai krito lankomumas. Didžiausią įtaką bendram centro lankomumui turėjo treniruoklių salės lankomumo padidėjimas, kuris pateiktas 7 pav.

Lankomumo padidėjimui įtaką turėjo naujos trenerės įdarbinimas.

8 pav. pateikta vieno lankytojo „savikaina“ parodo bendrą centro sąnaudų skaičių padalinus iš lankytojų skaičiaus, o vidutinės pajamos gaunamos bendras centro pajamas dalinant iš bendro lankytojų skaičiaus. Tai parodo, jog vienas lankytojas neatneša pakankamai pajamų, kad išlaikytų centro veiklą, todėl būtina savivaldybės dotacija šiai sporto-socialinei veiklai.

2018 m. buvo pakeista Higienos ir sveikatingumo centro dalis stogo, suremontuotos persirengimo kambarių ir koridorių patalpos. Suremontuota garinė pirtis.

Nuo 2017 metų spalio mėnesio higienos ir sveikatingumo centre pradėti nemokamai mokyti plaukti Skuodo rajono mokyklų pradinių klasių mokiniai, kuriems kūno kultūros pamokos vykdavo baseine. 9 paveikslėlyje ir 4 lentelėje pateiktas Skuodo rajono mokyklų lankomumas 2018 m. centro baseine.

|  |
| --- |
| 7 lentelėVaikų, nemokamai mokinamų plaukti, statistika pagal mokyklą 2018 m. |
| Eil. Nr. | Mokykla | 2018 m. |
| Bendras vaikų skaičius | Apsilankymų skaičius | Vaikų vidurkis apsilankymo metu |
| 1. | Ylakių gimnazija | 275 | 22 | 13 |
| 2. | Bartuvos progimnazija | 409 | 28 | 15 |
| 3. | Mosėdžio gimnazija | 271 | 23 | 12 |
| 4. | Lenkimų Simono Daukanto mokykla-daugiafunkcis centras | 35 | 4 | 9 |
| 5. | Šačių pagrindinė mokykla | 29 | 3 | 10 |
| 6. | Aleksandrijos pagrindinė mokykla | 83 | 5 | 17 |
| 7. | Barstyčių pagrindinė mokykla | 77 | 6 | 13 |
| Iš viso: | **1 179** | Vidurkis: | **12** |

1. **Aplinka ir personalo klausimai**

2018 m. gruodžio 31 d. duomenimis UAB „Skuodo vandenys“ darbuotojų skaičius buvo 38. Iš jų, dirbančių pagrindinėje veikloje, buvo 29, o 9 darbuotojai dirbo Skuodo higienos ir sveikatingumo centre. Per 2018 metus bendrovę dėl pensinio amžiaus paliko 2 darbuotojai, dėl nugeležinimo stoties operatoriaus perteklinės pareigybės panaikinimo buvo atleisti 2 darbuotojai, dėl asmeninių priežasčių bendrovę paliko 1 darbuotojas, iš viso nutrauktos 5 neterminuotos darbo sutartys. Per 2018 m. priimti dirbti 2 nauji darbuotojai į santechniko pareigas pagal pameistrystės darbo sutartį, 1 naujas darbuotojas į kontrolieriaus pareigas, 1 naujas darbuotojas į vairuotojo-šaltkalvio pareigas, 2 nauji darbuotojai priimti į operatoriaus pareigas kitų 2 operatorių laikino nedarbingumo metu.

2018 m. gruodžio 31 d. Skuodo higienos ir sveikatingumo centre dirbo 9 darbuotojai. Tai 2 daugiau nei 2017 metais. Papildomai priimta trenerė ir kūrikas. Papildomi darbuotojai leido higienos ir sveikatingumo centrui dirbti visą savaitę.

Iš viso bendrovėje per metus darbuotojų skaičius padidėjo 4 nuo 34 iki 38.

2018 m. gruodžio 31 d. gausiausios darbuotojų grupės, dirbančios pagrindinėje veikloje, amžius yra 41–50 metų, tokių darbuotojų bendrovėje dirba 11. Kai 2017 m. gruodžio 31 d. gausiausios darbuotojų grupės amžius buvo 60–70 metų, tokių darbuotojų bendrovėje dirbo 10, šiuo metu tokių darbuotojų dirba 7. Vidutinis darbuotojų amžius bendrovėje yra 48 metai, kai 2017 m. buvo 51 metai. Bendradarbiaujant su Užimtumo tarnyba, mokymo įstaigomis ir skelbiant konkursus buvo vykdoma naujų darbuotojų paieška ir įdarbinimas. Darbuotojai, kurių amžius 20–30 metų, noriai renkasi bendrovę įsidarbinimui. Jaunų darbuotojų apmokymas ir įdarbinimas užtikrins nenutrūkstamą paslaugų teikimą.

Kitas svarbus veiksnys yra darbuotojų išsilavinimo lygio ir kvalifikacijos kėlimas, nes ne visi darbuotojai, dirbantys vandens tiekimo ir nuotekų šalinimo srityje, turi reikiamą išsilavinimą. Trys darbuotojai dirba turėdami tik pagrindinį išsilavinimą. Reikiamos kvalifikacijos stoka didina klaidų skaičių, ilgina darbo atlikimo laiką, piktina klientus dėl aptarnavimo lygio ir mažina bendrovės reputaciją. 2018 metais bendrovėje dirbo 6 darbuotojai su aukštuoju išsilavinimu, 3 darbuotojai su aukštesniuoju išsilavinimu, 13 darbuotojų su profesiniu išsilavinimu.

1. **Bendrovės akcijos**

UAB „Skuodo vandenys“ vienintelis akcininkas yra Skuodo rajono savivaldybė. Per 2018 m. bendrovė savų akcijų neįsigijo.

1. **Bendrovės filialai ir atstovybės**

UAB „Skuodo vandenys“ filialų ir atstovybių neturi.

1. **Svarbūs įvykiai**

2017 m. rugpjūčio 29 d. buvo paskelbtas Lietuvos Respublikos aplinkos ministro įsakymas Nr. D1-699 dėl Europos sąjungos finansinės paramos ir bendrojo finansavimo lėšų, skirtų projekto Nr. VP3-3.1-AM-01-V-02-093 vykdytojui UAB „Skuodo vandenys“, grąžinimo. Dėl iki 2016 m. gruodžio 31 d. nepasiekto stebėsenos rodiklio, prijungtų prie centralizuotos nuotekų sistemos numatyto gyventojų skaičiaus, bendrovei įsakyta grąžinti 299 758,88 Eur į valstybės biudžetą. Bendrovė pasinaudodama galimybe 2017 m. rugsėjo 29 d. įsakymą apskundė Vilniaus apygardos administraciniam teismui.

2018 m. rugsėjo 11 d. Vilniaus apygardos administracinio teismo sprendimu buvo patenkintas UAB „Skuodo vandenys“ skundas. Esminės laimėjimo priežastys buvo tos, kad nepasiektas prisijungimo rodiklis 21 proc. iš esmės dėl nepriklausančių nuo UAB „Skuodo vandenys“ aplinkybių, taip pat dėl to, kad prie vandentiekio tinklų pasiekimo rodiklis buvo viršytas 17 proc. ir dėl to, kad UAB „Skuodo vandenys“ ėmėsi iniciatyvos ir priemonių, kad ir po bylos iškėlimo teisme dienos numatyti rodikliai būtų maksimaliai pasiekti. 2018 m. spalio 10 d. Lietuvos Respublikos aplinkos ministerija ir 2018 m. spalio 11 d. Lietuvos Respublikos aplinkos ministerijos Aplinkos projektų valdymo agentūra Vilniaus apygardos administracinio teismo sprendimą apskundė Lietuvos vyriausiajam administraciniam teismui. Šiuo metu vyksta teisminės procedūros.

1. **Veiklos planai ir prognozės**

2019 m. planuojama bendrovės veikla:

* Išnaudojant esamą infrastruktūrą ir įgyvendinant supaprastintus projektus, didinti bendrovės vartotojų skaičių.
* Klientų duomenų atnaujinimas, saugojimas ir vientisumo užtikrinimas.
* Klientų aptarnavimo lygio kėlimas.
* Vartotojų ir abonentų įsiskolinimų mažinimas.
* Automobilių parko, prietaisų, darbo patalpų atnaujinimas.
* Skuodo higienos ir sveikatingumo centro teikiamų paslaugų, įkainių ir klientų lūkesčių įvertinimas ir veiklos optimizavimas.
* Darbuotojų veiklos valdymo priemonių sukūrimas ir įgyvendinimas.
* Kokybės vadybos sprendimų diegimas.
* Specialistų darbo laiko valdymo priemonių diegimas.
* Naujų klientų pritraukimo sistemos sukūrimas ir įgyvendinimas.

\_\_\_\_\_\_\_\_\_\_\_\_\_\_\_\_\_\_

Hubertas Valbasas, (8 440) 73 170